हाइलाइट्सनई दिल्ली
- पूर्व भारतीय कप्तान महेंद्र सिंह धोनी रांची में अपनी फैमिली संग बिता रहे हैं समय
- घातक कोरोना वायरस से बचाव के तौर पर देश में 3 मई तक लॉकडाउन घोषित है
- धोनी की पत्नी साक्षी लगातार सोशल मीडिया पर कुछ ना कुछ शेयर करती रहती हैं
- धोनी पिछले साल वर्ल्ड कप के बाद से मैदान पर ब्लू जर्सी में नजर नहीं आए हैं
खतरनाक कोरोना वायरस के चलते दुनियाभर में जनजीवन पर असर पड़ा है और इससे बचाव के तौर पर देश में 3 मई तक लॉकडाउन घोषित है। ऐसे में क्रिकेट जगत की दिग्गज हस्तियां अपने-अपने घर पर फैमिली के साथ समय बिता रही हैं। पूर्व भारतीय कप्तान महेंद्र सिंह धोनी भी रांची में अपने परिवार के साथ हैं। उनकी पत्नी साक्षी लगातार सोशल मीडिया पर कुछ ना कुछ शेयर करती रहती हैं।
साक्षी ने रविवार को अपनी बेटी जीवा के बहाने उसकी नानी को याद किया। साक्षी खाली समय में कविताएं लिख रही हैं।
पढ़ें, अख्तर ने लॉकडाउन पर की पीएम मोदी की तारीफ
धोनी की पत्नी ने अपनी यह कविता इंस्टाग्राम पर शेयर की है। उन्होंने इस कविता का शीर्षक 'लॉकडाउन की डबल रोटी' रखा। उन्होंने कविता में धोनी और बेटी जीवा के ब्रेकफास्ट को लेकर हो रही बातों को जाहिर करने की कोशिश की है।
इस कविता में हालांकि हिंदी की कुछ गलतियां भी हैं जिस पर कुछ यूजर्स ने आपत्ति जताई है। हालांकि कविता के माध्यम से साक्षी ने बताने की कोशिश की है कि धोनी और बेटी की फरमाइश पूरा करने के बावजूद कुछ कमियां रह जाती हैं। फिर उन्हें जीवा की नानी यानी अपनी मां की याद आती है।
रांची का खूबसूरत मौसम
इससे पहले साक्षी ने धोनी के साथ भी एक तस्वीर शेयर की थी। धोनी पिछले साल वर्ल्ड कप के बाद से मैदान पर ब्लू जर्सी में नजर नहीं आए हैं और उम्मीद थी कि वह 29 मार्च से शुरू होने वाले आईपीएल से वापसी करते लेकिन कोरोना के कारण इस प्रतिष्ठित लीग को अनिश्चितकाल के लिए स्थगित कर दिया है।